[{"text_idx": "#000000", "text": "Y Gweilch yn dweud nad ydynt 'ar fin' uno a\u0302'r Scarlets"}, {"text_idx": "#000002", "text": "Nid yw'r Gweilch ar fin uno a\u0302 rhanbarth rygbi arall fel rhan o gynlluniau i ad-drefnu'r ge\u0302m yng Nghymru, yn o\u0302l datganiad gan y rhanbarth."}, {"text_idx": "#000003", "text": "Fe wnaeth y Bwrdd Rygbi Proffesiynol (PRB) gyfarfod ddydd Mawrth er mwyn trafod y posibilrwydd o uno'r Scarlets a'r Gweilch a chreu rhanbarth newydd yn y gogledd."}, {"text_idx": "#000004", "text": "Ond mewn datganiad dywedodd y Gweilch nad oedden nhw'n agos at gytundeb i uno, gan feirniadu ymgais \"ddryslyd\" a \"di-glem\" i ailstrwythuro."}, {"text_idx": "#000005", "text": "Mae'r PRB wedi cwestiynu datganiad y Gweilch, gan ddweud bod y corff o blaid uno'r rhanbarthau gan ei fod yn cydfynd a\u0302'r strategaeth gafodd ei lunio ar y cyd ym mis Ionawr."}, {"text_idx": "#000006", "text": "Yn gynharach, daeth i'r amlwg bod chwaraewyr rygbi proffesiynol yn poeni'n ofnadwy am gynlluniau i ad-drefnu, yn o\u0302l y corff sy'n diogelu lles a hawliau."}, {"text_idx": "#000008", "text": "Fe wnaeth y rhanbarth gefnogi Mr James mewn datganiad brynhawn Mawrth, gan ddweud nad oedd modd iddynt gadw'n dawel bellach, yn sgil y \"dyfalu gwyllt, gelyniaeth ac ansicrwydd yn y ge\u0302m ranbarthol\"."}, {"text_idx": "#000009", "text": "Wrth ddweud nad oedd y rhanbarth ar fin uno gyda'r Scarlets, dywedodd y datganiad bod y rhanbarthau wedi eu \"gorfodi i mewn i ras i oroesi\", a bod pawb ynghlwm a'r ge\u0302m yng Nghymru \"yn sicr yn haeddu gwell\"."}, {"text_idx": "#000011", "text": "'Pryder ofnadwy' am gynlluniau ad-drefnuTrafodaethau i uno'r Scarlets a'r Gweilch"}, {"text_idx": "#000014", "text": "Mewn ymateb, dywedodd y PRB eu bod yn benderfynol o wneud yr hyn sydd orau i rygbi proffesiynol yng Nghymru."}, {"text_idx": "#000015", "text": "\"Dyw'r sylwadau a wnaed gan Y Gweilch heddiw ddim yn cydfynd a\u0302 chofnodion ein cyfarfodydd ni na chwaith y cytundebau sydd wedi eu llunio hyd yma."}, {"text_idx": "#000016", "text": "\"Ni fydd yr hyn a ddigwyddodd heddiw yn newid y cynlluniau. Mae hi'n hanfodol bod y manyldeb a'r atebolrwydd sydd wedi bod yn rhan o'r trafodaethau hyd yn hyn yn parhau.\""}, {"text_idx": "#000017", "text": "Ychwanegodd y datganiad eu bod nhw wedi eu siomi gan amseru'r cyhoeddiad a'r ansicrwydd y mae wedi ei achosi i chwaraewyr, staff a chefnogwyr rygbi yng Nghymru."}, {"text_idx": "#000018", "text": "'Pryder ofnadwy' am gynlluniau ad-drefnu5 Mawrth 2019Trafodaethau i uno'r Scarlets a'r Gweilch4 Mawrth 2019"}, {"text_idx": "#000020", "text": "Trafodaethau i uno'r Scarlets a'r Gweilch"}]